
Kako će postupiti čovjek koji na mikatu zanijeti hadž i stupi u ihramske zabrane, ali ga nadležni vrate s kontrolnog punkta zbog toga što ne posjeduje dozvolu za obavljanje hadža?


* 
* 
* 
* 
* 
* 
* 

 
Kako će postupiti čovjek koji na mikatu zanijeti hadž i stupi u ihramske zabrane, ali ga nadležni vrate s kontrolnog punkta zbog toga što ne posjeduje dozvolu za obavljanje hadža?

Taj čovjek ima status onog ko je spriječen u obavljanju obreda, pa će zaklati ***[kurban](https://pitajucene.com/search/kurban/questions/ "Pretraži pitanja o kurbanu")*** na mjestu gdje se zatekao i oslobodit će se ihramskih zabrana. Ako nije obavio hadž islama, obavit će ga kasnije na temelju prvotne naredbe, a ne kao nešto što je propustio pa to nadoknađuje. Međutim, ako se radi o dobrovoljnom hadžu, prema mišljenju koje preteže, ne mora taj hadž nadoknaditi. Onima koji su na el-Hudejbiji spriječeni u obavljanju umre Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, nije naredio da je nadoknade. Ni u Kur’ani-kerimu ni u sunnetu ne nalazimo dokaz da je onaj ko bude spriječen u obavljanju obreda isti taj obred dužan nadoknaditi. Allah, dželle šanuhu, kaže: “Hadž i umru radi Allaha upotpunite! A ako budete spriječeni, onda kurbane koji vam se nađu pri ruci zakoljite…” (el-Bekara, 196). Takvima je u obavezu stavio klanje kurbana.


***[Umra](https://pitajucene.com/search/umra/questions/ "Pretraži pitanja o umri")*** koju su Vjerovjesnik, ﷺ, i ***[ashabi](https://pitajucene.com/search/ashab/questions/ "Pretraži pitanja o ashabima")*** te godine propustili nazvana je naknadnom umrom zato što je Poslanik islama postigao dogovor s plemenom Kurejš da će mu dozvoliti da sljedeće godine obavi umru, a nije tim imenom nazvana u smislu nadoknađivanja onog što je propušteno. A Allah najbolje zna.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


